சோவலூர் சிவன் கோயில்

சோவலூர் சிவன் கோயில்  இந்தியாவில் கேரள மாநிலம் திருச்சூர் மாவட்டம் குருவாயூரில் உள்ள சிவனுக்கு அர்ப்பணிக்கப்பட்ட ஒரு பழமையான இந்து கோயிலாகும்.  இக்கோயிலின் கருவறையில் உள்ள மூலவரான சிவன், மேற்கு நோக்கி உள்ளார். பரசுராமர் இந்த மூலவரை அமைத்ததாக நாட்டுப்புற வழக்காறுகள் கூறுகின்றன. கேளராவில் உள்ள புகழ் பெற்ற 108 சிவன் கோயில்களில் ஒன்றாகவும், குருவாயூரைச் சுற்றியுள்ள ஐந்து சிவன் கோயில்களில் ஒன்றாகவும் இக்கோயில் கருதப்படுகிறது.  கோயில் வளாகத்திற்குள் இந்துக்கள் மட்டுமே அனுமதிக்கப்படுவர். சிவனுக்கு மூன்று கால பூசைகள் நடத்தப்பெறுகின்றன. சிவராத்திரியும், அஷ்டமி ரோஹினியும் இங்கு கொண்டாடப்படுகின்ற முக்கிய விழாக்களாகும்.

கோயில் அமைப்பு 
இக்கோயில் நான்கு ஏக்கர் நிலத்தில் உள்ளது. அதைச்சுற்றி பெரிய கட்டட அமைப்பு உள்ளது. கோபுரங்கள் கோயில் சுவரை ஒட்டி அமைக்கப்படவில்லை. இக்கோயிலில் கொடிமரம் இல்லை. இக்கோயிலில் உள்ள முதன்மையான பலிக்கல் 10 அடி உயரமுடையதாகும். ஆதலால் வெளியிலிருந்து சிவலிங்கத்தைக் காணமுடியாது. கோயிலின் வட-மேற்கில் சுப்ரமணியர் சன்னதி கிழக்கு நோக்கிய நிலையில் உள்ளது. இச்சன்னதி கி.பி.2001இல் கோயில் புனர்நிர்மாணத்தின்போது கட்டப்பட்டதாகும். கோயிலின் கருவறை வட்ட வடிவில் இரு தளங்களைக் கொண்டு உள்ளது. மூலவர் கருவறையில் இரண்டாவது கூரையானது செம்பினால் ஆனது. தங்க முலாம் பூசப்பட்டது.

குறிப்புகள்

மேலும் பார்க்கவும் 
 108 சிவன் கோவில்கள்
 கேரளாவின் கோவில்கள்

கேரளத்திலுள்ள சிவன் கோயில்கள்
திருச்சூர் மாவட்டத்திலுள்ள இந்துக் கோயில்கள்